บี โมโหจัดฟิวส์ขาด ตบตี ฟิล์ม น่วมทั้งตัวใน ฉันชื่อบุษบา EP.5
เกิดอะไรขึ้นกับสาว บี-น้ำทิพย์ ในละคร ฉันชื่อบุษบา เห็นปกติก็ซื่อๆใสๆไม่มีพิษมีภัยกับใคร แต่ไหงวันนี้สวมวิญญาณโหดสัปดาห์นี้ โดยฉากที่จะพาไปดูเป็นตอนที่ บุษบา (บี) โกรธจัด ลงไม้ลงมือกับ สรัล (ฟิล์ม) หลังรู้ความจริงถึงแผนการชั่วร้ายของ สรัลเบื้องหลังฉากนี้ยกกองไปถ่ายทำกันที่โรงแรมหรูย่านบางนา ผกก.เรียก บี-ฟิล์ม มาซักซ้อมคิว โดยบอกให้ บี ต้องแสดงอาการเกรี้ยวกราดลงมือลงไม้กับ ฟิล์ม ซึ่ง บี ก็บอกว่าทำ ฟิล์ม ไม่ลงหรอก แต่แค่ซ้อม บี ก็ใส่ไม่ยั้งเล่นเอา ฟิล์ม ปัดป้องแทบไม่ทัน จน ฟิล์ม บ่น ไหนบอกทำผมไม่ลงไง (ฮา) เอาล่ะ ผกก.เห็นว่าพร้อมแล้วก็ถ่ายจริงเลย>> อ่านเรื่องย่อนิยายทุกเรื่อง คลิกที่นี่ <<เริ่มที่ บี กับ ฟิล์ม ช่วยกันคิดเมนูอาหารที่จะใช้เข้าแข่งขันอยู่ดีๆ แต่จู่ๆโทรศัพท์ บี ก็ดัง พอ บี รับโทรศัพท์ สีหน้าแววตาก็เปลี่ยนไปเป็นโกรธขึ้นมา พอวางโทรศัพท์ บี หันขวับมาจ้องหน้า ฟิล์ม เหมือนอยากจะกินเลือดกินเนื้อ ยังไม่ทันที่ ฟิล์ม จะรู้เรื่องอะไร บี ก็ปรี่เข้ากระชากคอเสื้อ ฟิล์ม เหวี่ยงลงไปนอนกองบนโซฟา แล้วก็กระโดดขึ้นคร่อมก่อนจะใช้มือบีบคออย่างดุดัน พร้อมกับด่า ฟิล์ม เป็นชุด หาว่าเป็นคนหน้าเงิน ขี้โกหก ฟิล์ม ได้แต่ร้องเสียงหลงเอามือปัดป้องเป็นพัลวัน ไม่จบแค่นั้น บี ยังกระชากตัว ฟิล์ม ไปกระแทกกับโซฟาปั้กๆๆ อูย โหดแท้แม่เกิดอะไรขึ้น? หาคำตอบได้ คืนนี้ 20.15 น. ทางช่องวัน 31.
เกิดอะไรขึ้นกับสาว บี-น้ำทิพย์ ในละคร ฉันชื่อบุษบา เห็นปกติก็ซื่อๆใสๆไม่มีพิษมีภัยกับใคร แต่ไหงวันนี้สวมวิญญาณโหดสัปดาห์นี้ โดยฉากที่จะพาไปดูเป็นตอนที่ บุษบา (บี) โกรธจัด 
ฉันชื่อบุษบา,ฉันชื่อบุษบา EP.5,บี น้ำทิพย์,ฟิล์ม ธนภัทร,เบื้องหลังละคร,ฉากโมโห,นิยาย,ละคร